РЕПУБЛИКА СРБИЈА

Аутономна Покрајина Војводина

ОПШТИНА  Р У М А

ПРЕДСЕДНИК ОПШТИНЕ

Број: 361-7/2022 - I                                

Дана:06.04.2022.године

22400  Р У М А

          Председник Општине Рума, на основу члана 20. и члана 21.  Одлуке о прибављању и располагању стварима  у јавној својини Општине Рума ( "Сл.лист општина Срема " , број  8/13,21/13,28/14 , 7/2015 , 34/15 , 41/16 , 44/17 и 39/20  ), расписао је
                                                                 ОГЛАС

                              О ДAВАЊУ ПОСЛОВНОГ ПРОСТОРА У ЗАКУП

ОПШТИНА РУМА ДАЈЕ у закуп  закуп на одређено време од 5 година , путем јавног надметања,  пословни простор  у  Руми ,у јавној својини општине Рума   и то :
1.пословни простор , површине 12,00м2 , смештен у објекту Културног центра у Руми, Улица Вељка Дугошевића 102, улаз у пословни простор је из Улице Вељка Дугошевића, непосредно уз технички улаз Културног центра. Пословни простор се издаје са правом коришћења и уживања и дела излазног хола са ограничењем које се односи на потребе закуподавца у време одржавања сценских и других садржаја у великој дворани Културног центра. са почетном ценом укупне месечне закупнине од 6.000,00  динара  ( 500,00    дин/м2 )  са обрачунатим пдв-ом.
    Уколико пртходни закупац предметног пословног простора излицитира исти, у обавези је да даном закључења уговора о закупу пословног простора  уплати закупнину за исти за период од истека уговора о закупу до дана закључења уговора по висини месечне закупнине која је била одређена Уговором о закупу пословног простора број 0623/15 од 29.06.2015. године и измири све комуналне услуге настале до излицитирања наведеног пословног простора.
     Напред наведени простор даје се у закуп на одређено време од пет година , у виђеном стању. У пословном простору се могу обављати дозвољене делатности комерцијалног карактера и услужне делатности  сем производних делатности . Током трајања закупа није дозвољена промена делатности без сагласности закуподавца.     
     Право учешћа имају сва правна и физичка лица.

     Учесник у овом Огласу доставља пријаву за оглас , у затвореној коверти  са назнаком <<  " ЗА ОГЛАС  -пословни простор у Руми, Улица  Вељка Дугошевића 102. " –на адресу  Јавно  предузеће за урбанистичко планирање, управљање путевима и изградњу Рума, Улица  27. Октобра 7а   Рума.
На полеђини коверте наводи се назив подносиоца пријаве са адресом и контакт телефоном.
    Пријава  правног лица садржи : назив и седиште , копију Решења  о упису правног лица у регистар  код надлежног органа, ПИБ , матични број , потпис и печат овлашћеног лица , 

уредно овлашћење  за заступање оверено код јавног бележника  и доказ о уплати депозита у складу са овим огласом .                                                                                    
   Пријава  физичког лица садржи : име и презиме , ЈМБГ , адресу  ,  број личне карте  и доказ о уплати депозита у складу са овим огласом  а ако је  предузетник  уз све то и  извод из регистра надлежног органа  , порески идентификациони број  , назив радње и матични број радње и уредно овлашћење  за заступање оверено код јавног бележника .
    Пријава  и за физичка и правна лица обавезно садржи изјаву учесника о прихватању свих услова из огласа а уколико не садржи сматраће се да је ученик подношењем уредне пријаве прихватио све услове из огласа.
   Обавеза је учесника  јавног  надметања  да на текући рачун број 205-358821-34                                                                                     Комерцијална банка .  уплати депозит у висини од три месечне закупнине који  је  утврђен у почетном износу  овим огласом :
· за пословни простор у Руми, Вељка Дугошевића 102, у објекту Културног центра, износ од   18.000,00   динара 
а   на име обезбеђења закупнине ,утрошене електричне енергије и трошкова комуналних услуга и исти се не враћа најповољнијем учеснику, који закључи уговор о закупу пословног простора  односно враћа се по престанку закупа уколико је закупац измиривао редовно све трошкове у складу са закљученим уговором о закупу. 
      Јавно надметање ће се спровести и ако се на оглас  пријави један учесник 

     Јавно надметање ће се одржати дана 06.05.2022. године у просторијама Јавног  предузећа за урбанистичко планирање, управљање путевима и изградњу Рума, Улица  27. Октобра 7а  са почетком у 10:00 часова.
Јавно надметања ће водити Комисија за давање у закуп пословног простора у јавној својини Општине Рума .
   Јавном надметању је дужан да присуствује  понуђач или лице које понуђач  писмено овласти да учествује у поступку.

   Учесницима којима не буде  додељен пословни простор  , уплаћени депозит се враћа , а учеснику коме је додељен пословни простор  а он одустане  , уплаћени депозит му неће бити враћен.
    Пословни простор се даје у закуп  оном учеснику  у јавном надметању који понуди највећу   цену закупа.Решење о давању у закуп пословног простора доноси председник Општине Рума.
   Учесник коме буде додељен пословни простор  не сме  предметну непокретност издати у подзакуп.    
Након коначности решења о давању у закуп пословног простора    закључиће се уговор о закупу између закупца и председника Општине Рума уз претходно мишљење општинског правобраниоца,  којим ће се регулисати међусобна права и обавезе.
    Учесник на јавном надметању коме се додели  пословни простор у закуп  дужан је да на име обезбеђења трошкова текућег одржавања  пословног простора(утрошене електричне енергије ,комуналних услуга и других трошкова за време коришћења пословног простора)  достави Општини преко  службе Јавног  предузећа за урбанистичко планирање, управљање путевима и изградњу Рума       бланко соло меницу са меничним овлашћењем  која се може 

реализовати првог дана доцње закупца и достави доказ о уплати износа од три излицитиране месечне закупнине 
одмах по потисивању уговора о закупу  а  најкасније у року од 8 дана од дана потписа уговора а пре уласка закупца у посед  пословног простора.
    Неблаговремене  и непотпуне пријаве се неће разматрати.
     Оглас о јавном надметању је отворен од 20.04.2022. године до 05.05.2022. године, а пријаве за учешће  на јавном надметању  са свим прилозима достављају се Јавном  предузећу 
 за урбанистичко планирање, управљање путевима и изградњу Рума на писарницу

предузећа и поштом.

Благовременим се сматрају само пријаве које су поднете  са свим прилозима  односно које су запримљене  у Јавно  предузеће за урбанистичко планирање, управљање путевима и изградњу Рума,   Улица 27. Октобра 7а  до 05.05.2022.  године до 15 часова .                                          

    За све потребне информације и увид у документацију  у вези предмета овог огласа заинтересовани се могу  обратити  у Јавно  предузеће за урбанистичко планирање, управљање путевима и изградњу Рума,   Улица  27. Октобра 7а или на телефон број 022 /430-726 .
          Заинтересована лица могу извршити обилазак пословног простора најкасније до дана пре заказаног јавног надметања.
     Овај Оглас биће објављен на огласној табли Општинске управе Општине Рума ,  пропагандним емисијама Радио Фрушка гора у Руми , на сајту Општине Рума  и М- новинама.
                                                                                  ПРЕДСЕДНИК ОПШТИНЕ

                                                                                           Александра Ћирић 
